Rybnicki deptŏk nadgrodzōny
Rybnicki deptŏk dostoł hōnorowõ nadgrodã Tŏwarzistwa Urbanistōw Polskich we kōnkursie na nojlepij zagospodarowane przestrzyństwo publiczne w Polsce, we kategoryji miyjske przestrzyństwo publiczne.
Podle ôrganizatorōw kōnkursu zagospodarowanie terynu miyndzy kościołym Matki Boskij Bolesnyj, Bazylikōm Myńszōm i Rynkym je wyjōntkowe, tōż nadgrodzōny bōł Urzōnd Miasta i autorzi: pracownia „toprojekt” za projekt architektōniczny i Dmk Inżynieria za projekt drōgowy.
Ôkrōm Rybnika nōminowane było 25 inszych realizacyji z cołkigo krŏju. Nadgrody rozdŏwane były we trzech kategoryjach: miyjske przestrzyństwo publiczne, rewitalizowane przestrzyństwo publiczne w zielyni i nowo wykreowane przestrzyństwo publiczne w zielyni.
Fajer rozdaniŏ nadgrōd we kōnkursie, co go ôrganizowoł tyż Zwiōnzek Miast Polskich ôdbōł sie 22 czyrwnia we Gdyni.
Zdrzōdło: UM Rybnik, foto: W. Troszka
szl_Latn szl_Latn szl_Latn szl_Latn szl_Latn szl_Latn